**25. obljetnica uspostave diplomatskih odnosa i korištenje logotipa**

１．Opće smjernice

Korištenje logotipa može se odobriti podnositeljima zahtjeva koji ispunjavaju sve uvjete kako slijedi.

（１）Korištenje logotipa u pravilu se odobrava za projekte koji se održavaju u razdoblju od 1. siječnja do 31. prosinca 2018. godine. Ipak, korištenje logotipa može se odobriti i projektima koji započinju/završavaju prije/nakon spomenutog razdoblja.

（２）Projekti moraju biti usmjereni na izgradnju i jačanje odnosa Japana i Hrvatske kroz kulturne, gospodarske i druge aktivnosti.

（３）Projekti ne smiju biti usmjereni na promociju specifičnih interesa, vjere, i u principu ne bi smjeli biti profitnog karaktera.

（４）Organizator snosi odgovornost pokrivanja svih troškova projekta.

（５）Za dobivanje dozvole korištenja logotipa veleposlanstvu je potrebno dostaviti popunjenu prijavnicu. Ukoliko dođe do promjena u projektu, organizator je dužan o tim promjenama odmah obavijestiti veleposlanstvo.

２．Svrha prijave projekta

Projekti kojima je odobreno korištenje logotipa imaju pravo koristiti logotip na promotivnim materijalima tog projekta (plakati, deplijani, mrežne stranice, natpisi, baneri i dr.), a projekt se može prikazati kao projekt 25. obljetnice diplomatskih odnosa između Japana i Hrvatske. Također, projekt će se uvrstiti u popis događanja vezanih uz 25. oblijetnicu diplomatskih odnosa na službenim stranicama veleposlanstva.

３．Način prijave

（１）potrebna dokumentacija

･prijavnica za korištenje logotipa

･dokumentacija koja predstavlja organizatora (pojašnjenja o organizatoru, ugovori, prijašnji projekti i dr.)

･dokumentacija koja predstavlja projekt (pregled projekta, prikaz planiranih prihoda i rashoda i dr.)

（２）Rok prijave

Prijavnu dokumentaciju potrebno je dostaviti do mjesec dana prije same realizacije projekta.

（３）Mjesto prijave

Veleposlanstvo Japana u Republici Hrvatskoj

４．Postupak odobravanja prijave

（１）Po zaprimanju prijave procijenit će se je li projekt u suglasnosti sa smjernicama (ako je potrebno uz konzultacije sa institucijama zemlje primateljice).

（２）Po završetku postupka procjene, podnositelj prijave bit će obaviješten pisanim putem te će mu se logotip dati na korištenje elektronskim putem.

５．Kontakt za više informacija

Veleposlanstvo Japana, Ured za kulturu odnose s javnošću: info-culture@zr.mofa.go.jp